Publication: Magyar Közlöny
Issue: MK-2003-50 (Year: 2003, Number: 50)
Era: 1990-2004
Section: szóló 2002. évi LXII. törvény 1. számú melléklete
Paragraph Index: 780

szóló 2002. évi LXII. törvény 1. számú melléklete XXII. Pénzügyminisztérium fejezete, a 17. Egyéb költségvetési kiadások cím, 1. Vegyes kiadások alcím, 6. Magánés egyéb jogi személyek kártérítése jogcím — csoporton. Ez az elõirányzat a Kötv. 42. § (1) bekezdés j) pontja alapján módosítási kötelezettség nélkül túlteljesíthetõ. Mindezeket figyelembe véve az Alkotmánybíróság úgy ítélte meg, hogy az Áht. 18/C. § (3) bekezdésének utolsó mondata, nem értékelhetõ az indítványozó által kifejtett módon. Az e rendelkezésben kimondott tilalom nem jelenti azt, hogy az állam, mint jogalkotó privilegizált helyzetet teremt a maga számára a pénzkövetelések végrehajtása során. Így az indítványozó által kifejtett indokból az Alkotmány 2. § (1) bekezdésében szabályozott jogállamiság elvének sérelme sem állapítható meg. Mindezek alapján az Alkotmánybíróság megállapította, hogy az Áht. 18/C. § (3) bekezdés utolsó (harmadik) mondatával kapcsolatosan az Alkotmány 2. § (1) bekezdésének, 9. § (1) bekezdésének, valamint 70/A. §-ának megsértése az indítványozó által kifejtett indokok alapján nem állapítható meg, ezért az indítványt elutasította. Ugyanakkor az Alkotmánybíróság megállapította azt is, hogy ha a törvényhozó nem biztosítja az állammal, mint jogi személlyel szemben jogerõs bírósági vagy hatósági határozat alapján fennálló pénzkövetelések végrehajtásának feltételeit, ez alkotmányellenes helyzet kialakulásához vezethet. A végrehajtás fedezetének hiánya miatt az ilyen pénzkövetelések végrehajtása tekintetében kialakulhat az indítványozó által kifogásolt alkotmányellenes diszkriminatív helyzet, nevezetesen az, hogy az állam más kötelezettekhez képest alkotmányosan elfogadható indok nélkül kedvezményezett helyzetet élvez a végrehajtási eljárás során. Az Alkotmánybíróság már több határozatában megállapította, hogy az állam, mint magánjogi jogalany javára

Source: https://magyarkozlony.hu/hivatalos-lapok/828c005c90bc8f4ce4deb432475d51344b5b75b2/dokumentumok/1df56f24da5b92043ff4cd84676a129fde943e2e/letoltes